Аруаа ареспубликахь иааит жьҭаара 19 рзы, иара убри аҽны агоспиталь аусура хацнаркит асааҭ 16:00 рзы. Агоспиталь аусура шымҩаԥысуа, заҟаҩы рхәышәтәхьоу атәы Sputnik аматериал аҿы.
Бадраҟ Аҩӡба, Sputnik
Аԥсны акоронавирустә инфекциа жьҭаарамзазы акыр аҽарцәгьеит. Аҳақьымцәа жәаҩыла авирус рыдырбалон уахыки-ҽнаки рыла. Абри аҭагылазаашьаан иӡбан COVID-19 змоу рзы аҳҭнықалақьи араионтәи хәышәтәырҭақәа рҿы аҟәша ҷыдақәа аадыртырц.
Гәдоуҭатәи агоспиталь ацхыраара аҭаразы ареспублика анапхгара Урыстәылахь аҳәара ҟанаҵеит Аҟәа амобилтә госпиталь аусура аларгаразы. Урыстәыла Атәылахьчара аминистрра жьҭаара 17 рзы Аԥсныҟа идәықәнаҵеит амобилтә госпиталь Ставрополтәи атәылаҿацә аҟынтәи. Агоспиталь Аҟәаҟа иааины апансионат "Аиҭар" аҿы аусура хацнаркит.
Урыстәылатәи арратә госпиталь COVID-19 змоу раԥхьатәи апациентцәа аднакылеит жьҭаара 20 рзы.
Урыстәыла атәылахьчара аминистрра амобилтә госпиталь, иаҭаххар, 150-ҩык рҟынӡа акоронавирус змоу апациентцәа аднакылар алшоит.
Амобилтә госпиталь аҿы ишьақәыргылоуп арԥҳақәа иԥсабаратәымкәа аҳауа рҭазырсуа аппаратқәа, апациентцәа интенсивла ргәаҭаразы амониторқәа, арентгенографиатә аппаратқәа, УЗИ аппаратқәа, ашьа анализҟаҵагақәа.
Ацхыраара ааит: урыстәылатәи амобилтә госпиталь Аԥсны ишышьақәдыргылаз>>
Раԥхьатәи апациентцәа: урыстәылатәи агоспиталь COVID-19 злоу ачымазцәа Аҟәа ишаднакылаз>>
Уи адагьы еиҿкаан ПЦР-диагностика амҩаԥгара.
Урыстәылатәи амедицинатә усзуҩцәа рыцхыраара аҭакс Гали Очамчыреи рраионқәа рхадарақәа ирыӡбеит COVID-центрқәа рахь аҿамаҿа нарышьҭырц.
Раԥхьатәи аҳамҭа Гәдоуҭаҟа иаашьҭын Галынтәи. Араион ахада Константин Ԥлиа жьҭаара 28 рзы аҳақьымцәа рыхьӡала 200 кьыла амандарина, афеихоа, ахәырма, 20 литра аԥсуа цха ааишьҭит.
Абҵара 9 рзы ари аԥшьгамҭа адгылара анаҭеит Очамчыра араион. Уигьы ареспублика COVID-центрқәа рахь ашәыр-ақәыр нанашьҭит.
Агоспитальтә ҟәша аиҳабы Алексеи Мамошин еиҭеиҳәеит аусура ианалага инаркны иахьанӡа ара ишрыдыркылахьоу 155-ҩык апациентцәа. Урҭ рҟынтәи 119-ҩык ргәы бзиаханы илырҩааит. Иахьазы 36-ҩык ара ишьҭоуп.
"Мызкы аҩнуҵҟала ачымазцәа рхыԥхьаӡара еиҳа имаҷхо иалагеит: амбулатортә дкылараҟнеиԥш астационартә хәышәтәраҿгьы", - иҳәеит Мамошин.
Иара иҳәеит русура алагамҭазы амбулатортә дкылара уахыки-ҽнаки рыла ирзымҩаԥыргон 30-ҩык, ахәышәтәразы ишьҭарҵон 7-10-ҩык. Уажәазы бжьаратәла ишьҭарҵо хәҩык иреиҳам.
"Убри аан ачымазцәа хьанҭақәа ыҟоуп. Иахьазы хәҩык ауаа ареанимациаҿы ишьҭоуп. Аха иааидкыланы уахәаԥшуазар, акоронавирус аформа хьанҭақәа алаҟәрахь рхы дырхеит", - ҳәа иҳәоит агоспитальтә ҟәша аиҳабы.
Алексеи Мамошин иажәақәа рыла афымцалашара аиԥҟьара агоспиталь аусура анырра анаҭаӡом, асасааирҭаҿы адизельтә генератор ықәгылоуп. Уи алашара шдырцәалак аусура иалагоит.
ПЦР-диагностика акәзар, амобилтә госпиталь аусура иалагазар ҩ-нызқьи бжаки ҭҵаара мҩаԥыргахьеит.
Абҵара 19 азтәи аоперштаб адыррақәа рыла Аԥсны иахьаҵанакуа акоронавиру рыдырбалахьеит 5278-ҩык. Ргәы бзиахахьеит 3608-ҩык. Рыԥсҭазаара иалҵит 67-ҩык.
АҞӘА, абҵара 24 - Sputnik. Абҵара 25 асааҭ 03:00 инаркны асааҭ 18:00 рҟынӡа Аҟәа ахәҭак ӡыда иаанхоит ҳәа аанацҳауеит АУН "Аӡыканал".
Аӡынашьҭра аанкылахоит: Араион ҿыц, Ажәытә ҳабла, Колос, Адыгаа рымҩа, ВИЕМ, ақалақь агәаҿы аҩнеихагылақәа рҟны аӡы халом.
Гәымсҭатәи амассив, Ешератәи амҩа аӡымҩангага аремонт азыруеит.
Уаанӡа АУН "Аӡыканал" аҟны Sputnik ишазеиҭарҳәахьоу ала, аӡы лассы-лассы аанкылара азҵаара аӡбаразы комплексла аӡымҩангагақәа ԥсахтәуп. Арахь иаҵанакуеит аӡыҭгагақәа, аӡеизакырҭақәа, аӡеихшарҭақәа.
"Сара сыпрактиҟаны аковид чмазара зхызгаз, уи ада даҽа чмазарак рзыннажьыртә еиԥш сԥыхьамшәацт. Егьыс дара ирымаз ачымазарақәа ихьанҭаны ицоит. Атест анҳаулак аковид-чмазара рымамҳәа ргәы ҳахылаԥшуеит, ршьақәыӷәӷәара ҳацклаԥшуеит, рыхәшәқәа иржәуа ҳарҽеиуеит, ашьақар чмазара змоу гәаҳҭоит. Зықәрахь инеихьоу еиҳарак даҽа уадаҩрак роуеит антибиотикқәа рышьҭахь ркьатеиқәа русураҟны. Убри аҟынтәи абактериақәа- апробиотикқәеи апребиотикқәеи рзацаҳҵоит рыхәшәтәраҟны. Ианаамҭоу ахәшәқәа рзылыҩҩааны ажәра иалагар, ахәшәтәра бзианы ицоит", - лҳәеит Лакербаиа.
Лара иазгәалҭеит хәышәҩык инареиҳаны ҭелла абжьгарақәа шрылҭоз аҽыхәшәтәразы COVID-19 аҟынтәи.
"Уи даара ицәгьоуп, хыџьара аус зуеит, ҩыџьара есҽны ашьыжь инаркны шьыбжьонынӡа, анаҩс аполиклиника аҟны аус зуеит. Ҭелла исзасуа аҭак ансызрымҭалак, аҩны саннеиуа сырзасуеит", - лҳәеит Лакербаиа.
Шәазыӡырҩа аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.